
                  
  REPUBLIKA HRVATSKA
VARAŽDINSKA ŽUPANIJA
      OPĆINA SVETI ILIJA 
      OPĆINSKO VIJEĆE 

KLASA: 400-01/24-03/01                             
URBROJ: 2186-08-03-26-11
Sveti Ilija, 01.07.2026. godine										
Na temelju odredbi članka 214. i 215. Pravilnika o proračunskom računovodstvu i računskom planu („Narodne novine“, broj 158/23) i članka 30. Statuta Općine Sveti Ilija (»Službeni vjesnik Varaždinske županije« broj: 05/18 i 36/20) Općinsko vijeće Općine Sveti Ilija na 9. sjednici održanoj dana 01.07.2026. godine donosi 

ODLUKU
o utvrđivanju i  raspodjeli rezultata poslovanja 
te pokriću manjka Proračuna Općine Sveti Ilija za 2025. godinu

Članak 1.
Tijekom 2025.g. u proračunu Općine Sveti Ilija ostvaren je negativan rezultat poslovanja u iznosu od 429.329,80€, a utvrđen je na način kako je to propisano člankom 214. i 215. Pravilnika o proračunskom računovodstvu i računskom planu („Narodne novine“, broj 158/23). Izvršeno je prebijanje računa viškova i manjkova po istovrsnim kategorijama i izvorima financiranja (višak prihoda poslovanja i manjak prihoda poslovanja, višak prihoda od nefinancijske imovine i manjak prihoda od nefinancijske imovine, te višak primitaka od financijske imovine i manjak prihoda od financijske imovine), uz izvršene obvezne korekcije rezultate propisane Pravilnikom.
Na kraju prethodne izvještajne godine 2024.g. utvrđen je pozitivan rezultat poslovanja u iznosu od +75.454,09€, te je utvrđen novi rezultat poslovanja za 2025.g. i iznosi -353.875,71€.
Članak 2.

Općina Sveti Ilija na dan 31. prosinac 2025. godine u svojim poslovnim knjigama ima iskazana slijedeća stanja viškova odnosno manjkova prihoda i primitaka:

	
	92211
	Višak prihoda poslovanja
	+1.199.520,30 EUR

	
	92223
	Višak primitaka od financijske imovine
	+      76.302,89 EUR

	
	92222
	Manjak prihoda od nefinancijske imovine
	- 1.705.152,99 EUR

	
	92211
	Višak prihoda poslovanja iz 2024.g.
	+    75.454,09 EUR



Ukupni manjak Općine Sveti Ilija za pokriće u slijedećem razdoblju iznosi – 353.875,71 EUR-a.
Prema izvorima financiranja manjak se sastoji od slijedećih izvora:
· (11) opći prihodi i primici - -380.755,71€
· (52) Ostale pomoći - +26.880,00€
Izvor 52 Ostale pomoći prihod je dobiven od Ministarstva poljoprivrede u iznosu od 26.880,00€ od kojeg su Općini dodijeljena sredstva, a za isplatu korisnicima kojima je i Općina Sveti Ilija isplatila poticaje za kupnju i uređenje nekretnina. Navedeni prihod će biti isplaćen početkom 2026.g. korisnicima, temeljem Odluke Ministarstva i Ugovora između Općine i korisnika. 
Manjku Općine dodaje se i manjak proračunskog korisnika Dječjeg vrtića Gumbek u iznosu od 31.177,73€ što čini ukupni manjak prihoda i primitaka u iznosu od -385.053,44€ koji će se uvrstiti u Izmjene i dopune Proračuna Općine Sveti Ilija za 2026.g
[bookmark: _Hlk166829232]Na kraju 2024.godine dječji vrtić „Gumbek“ iskazao je višak prihoda poslovanja u iznosu +74,91 EUR, a na kraju 2025.g. manjak prihoda poslovanja u iznosu od -31.252,64€ što čini manjak poslovanja u 2025.g. u iznosu od 31.177,73€. 
Dječji vrtić „Gumbek“ će proračunski manjak uključiti u prve Izmjene i dopune proračuna Dječjeg vrtića „Gumbek“ za 2026.g., kojima će se planirati i njegovo pokriće.

Članak 3.

Proračunski manjak Općine Sveti Ilija za 2025.g. uključit će se u prve Izmjene i dopune proračuna Općine Sveti Ilija za 2026.godinu, kojima će se planirati i njegovo pokriće.
U svrhu uravnoteženja proračuna, nakon uključivanja proračunskog manjka, te zbog potrebe ravnomjernog zadovoljavanja svih zakonom propisanih javnih potreba planiranih kroz rashode i izdatke tekuće proračunske godine, tijekom 2026. godine nastavit će se s poduzimanjem svih mjera za pravodobno prikupljanje i ostvarenje proračunskih prihoda, uz maksimalno poštivanje načela ekonomičnosti i učinkovitosti prilikom trošenja proračunskih sredstava, kako bi ostvareni prihodi u 2026.g. bili dostatni za pokriće prenesenog proračunskog manjka u iznosu od 353.875,71€ i rashoda i izdataka tekuće proračunske godine.

Članak 4.

Temeljem odredbi Zakona o proračunu i Upute Ministarstva financija za izradu proračuna jedinica lokalne i područne (regionalne) samouprave, vlastiti i namjenski prihodi i primici proračunskog korisnika, kao i njihovo trošenje, moraju biti uključeni u proračun jedinice lokalne i područne (regionalne) samouprave. Slijedom navedenog, prihodi i primici, te rashodi i izdaci proračunskog korisnika Općine Sveti Ilija uključeni su u Plan proračuna Općine za 2025.g., pa moraju biti uključeni i u Godišnji izvještaj o izvršenju proračuna za 2025.g.

Po uključivanju prihoda i rashoda proračunskog korisnika rezultat poslovanja Općine Sveti Ilija (s proračunskim korisnikom) je negativan i iznosi -385.053,44€.





Članak 5.

Za provođenje ove Odluke zadužuje se Općinski načelnik i Jedinstveni upravni odjel Općine Sveti Ilija.

Članak 6.
Ova  Odluka o utvrđivanju i  raspodjeli rezultata poslovanja te pokriću manjka Proračuna Općine Sveti Ilija za 2025. godinu, stupa na snagu osmog dana od dana objave u „Službenom vjesniku Varaždinske županije“.

